LIETUVOS RESPUBLIKOS SPECIALIŲJŲ TYRIMŲ TARNYBA

Lietuvos Respublikos Seimo Teisės ir teisėtvarkos komitetui El. paštas priim@lrs.lt, teiseskt@lrs.lt

ANTIKORUPCINIO VERTINIMO IŠVADA

DĖL NUOSTATŲ, REGLAMENTUOJANČIŲ ADMINISTRACINĘ AR BAUDŽIAMĄJĄ ATSAKOMYBĘ UŽ NEBLAIVIŲ ASMENŲ TRANSPORTO PRIEMONIŲ VAIRAVIMĄ

2016 m. kovo 16 d. Nr. 4-01-2113

Vadovaudamiesi Lietuvos Respublikos korupcijos prevencijos įstatymo 8 straipsnio nuostatomis ir atsižvelgdami į visuomenės informavimo priemonėse pateiktą viešą informaciją1 Prieiga per internetą: http://www.15min.lt/gazas/naujiena/gatve/istatymu-landos-leis-girtiems-vairuotojams-imtis-gudrybiu-ir-isvengti-kalejimo-221-593023. savo iniciatyva atlikome neįsigaliojusių Lietuvos Respublikos administracinių nusižengimų kodekso patvirtinimo, įsigaliojimo ir įgyvendinimo įstatymu Nr. XII-1869 patvirtinto Administracinių nusižengimų kodekso2 Prieiga per internetą: https://www.e-tar.lt/portal/lt/legalAct/4ebe66c0262311e5bf92d6af3f6a2e8b (toliau – ANK) 422 straipsnio 3 ir 5 dalių ir 423 straipsnio 3 dalies ir Lietuvos Respublikos baudžiamojo kodekso 47, 176, 220, 221, 272, 273, 281, 284 straipsnių pakeitimo įstatymu3 Prieiga per internetą: https://www.e-tar.lt/portal/lt/legalAct/dcab42a026dc11e5bf92d6af3f6a2e8b Nr. XII-1871 pakeisto 281 straipsnio (toliau – BK 281 straipsnis) 7 ir 9 dalių ir Lietuvos Respublikos administracinių nusižengimų kodekso papildymo 681, 3571 straipsniais, Kodekso 29, 65, 168, 182, 183, 184, 191, 209, 247, 254, 264, 274, 334, 373, 377, 378, 380, 381, 422, 423, 424, 589, 621, 622, 634, 640, 642, 644, 649, 651, 652, 659, 662, 668, 673, 675 straipsnių pakeitimo įstatymo projekto4 Prieiga per internetą: https://e-seimas.lrs.lt/portal/legalAct/lt/TAK/eaf93de0dec311e59019a599c5cbd673?jfwid=-14ke1xyki5 Nr. XIIP-3848(3) (toliau – ANK pakeitimo projektas XIIP-3848(3)) 26 ir 27 straipsnių antikorupcinį vertinimą.

1. Dėl ANK 422 ir 423 straipsnių ir BK 281 straipsnio 7 dalies, įsigaliosiančių nuo 2016 m. balandžio 1 d.

Atliekant antikorupcinį vertinimą, nustatyta, kad nuo 2016 m. balandžio 1 d. įsigalios ANK 422 ir 423 straipsnių nuostatos, pagal kurias kelių transporto priemones vairuojančių arba mokančių praktinio vairavimo asmenų (toliau – vairuotojai) vengimas patikrinti neblaivumą ar alkoholio vartojimas iki patikrinimo prilyginami vairuotojo neblaivumui (kai alkoholio kiekis neviršija 1,5 promilės). Kartu su šiomis ANK nuostatomis įsigalios BK 281 straipsnio 7 dalies nuostatos, pagal kurias vairuotojai, apsvaigę nuo alkoholio, kai jo kraujyje bus daugiau negu 1,5 promilės alkoholio, traukiami baudžiamojon atsakomybėn.

Manome, kad ANK 422 ir 423 straipsnių nuostatos suteiks galimybę vairuotojams, kurių apsvaigimas nuo alkoholio viršys 1,5 promilės, išvengti baudžiamosios atsakomybės, nustatytos BK 281 straipsnio 7 dalyje, o pareigūnams piktnaudžiauti traukiant minėtus asmenis administracinėn atsakomybėn, tai laikytina korupcijos rizikos veiksniu. Galima situacija, kai pareigūnas, įtardamas, kad neblaivaus vairuotojo alkoholio kiekis bus akivaizdžiai didesnis nei 1,5 promilės, ir galimai siekdamas sau naudos už atlygį gali patarti vairuotojui atsisakyti patikrinti neblaivumą, įforminant kaip vairuotojo vengimą patikrinti neblaivumą, ir tokiu būdu padėti vairuotojui išvengti baudžiamosios atsakomybės ir gauti švelnesnę nuobaudą.

Siekdami teisinio reguliavimo skaidrumo ir galimybės piktnaudžiauti panaikinimo, siūlome keisti dar neįsigaliojusį ANK nesuteikiant galimybės nuo 2016 m. balandžio 1 d. pareigūnams piktnaudžiauti neinicijuojant ikiteisminio tyrimo dėl vairavimo, praktinio mokymo vairavimo esant apsvaigusiam nuo alkoholio, kurio kiekis kraujyje viršys 1,5 promilės ir įtvirtinti ANK 422 straipsnyje atskirą nuostatą, numatančią atsakomybę už vairuotojų bet kokį atsisakymą tikrinti neblaivumą skiriant žymiai griežtesnę baudą nei nustatytą ANK 422 straipsnio 3 ir 5 dalyse arba pakeisti BK 281 straipsnio 7 dalį.

Lietuvos Respublikos Seimo nutarimo ,,Dėl Lietuvos Respublikos Seimo VIII (pavasario) sesijos darbų programos“ projekte5 Prieiga per internetą: https://e-seimas.lrs.lt/portal/legalAct/lt/TAP/24786580e44311e5b18181b790158f61?positionInSearchResults=0&searchModelUUID=d0354f76-80a0-426f-afe4-188b06bfd9b8. Nr. XIIP-4089 į pavasario sesijos darbų programos sąrašą yra įtrauktas ANK pakeitimo projektas XIIP-3848(3), kuriuo keičiami 422 ir 423 straipsniai, todėl suteikiama reali galimybė pavasario sesijos metu pakeisti minėtas 422 ir 423 straipsnių nuostatas.

ANK pakeitimo projekto XIIP-3848(3)

Nustatyta, kad šiuo metu ANK pakeitimo projekto XIIP-3848(3) 26 ir 27 straipsniais keičiamuose ir papildomuose (atitinkamai) ANK 423 ir 424 straipsniuose siūloma nustatyti administracinę atsakomybę tiems vairuotojams, kurie sukels kitų asmenų nežymų sveikatos sutrikdymą ar vairuos neturėdami teisės vairuoti ar kuriems teisė vairuoti atimta, būdami apsvaigę nuo alkoholio, kurio kiekis neviršys 1,5 promilės. BK 281 straipsnyje baudžiamoji atsakomybė nustatyta tiems vairuotojams, kurie eismo įvykio metu sukels nesunkų ar sunkų sveikatos sutrikdymą arba mirtį, arba vairuos kelių transporto priemones arba mokys praktinio vairavimo, būdami apsvaigę nuo alkoholio, kurio kiekis viršys 1,5 promilės. Lieka neaišku, kaip bus traukiami atsakomybėn didesnį nei 1,5 promilės alkoholio turintys vairuotojai, kurie sukels kitų asmenų nežymų sveikatos sutrikdymą ar vairuos neturint teisės vairuoti ar kuriems teisė vairuoti atimta.

Siekdami teisinio reguliavimo aiškumo ir galimybės ydingai interpretuoti nuostatą panaikinimo, siūlome apsvarstyti galimybę dėl aiškaus atsakomybės nustatymo didesnį nei 1,5 promilės alkoholio turintiems vairuotojams, kurie sukels kitų asmenų nežymų sveikatos sutrikdymą ar vairuos neturint teisės vairuoti ar kuriems teisė vairuoti atimta.

Direktorius	Saulius Urbanavičius

Olga Meškienė, tel. (8 706) 63 347, el. p. olga.meskiene@stt.lt